Özbegistanly Gülsümaı Abdujalylowanyň syrly wakasy
Hurşida Jurabaıewa ilki başda suratdaky gyzyň Gülsümaı Abdujalylowadygyny aıdypdy.
Stambul şäherinde 19-njy dekabrda “Dünıä özbekleriniň birligi” merkeziniň binasynda metbugat konferensiıasy geçirildi. Onda Özbegistanyň Halk Hereketiniň başlygy Muhammed Salyhyň janyna kast etmäge synanyşygyň öňüniň alnandygy hakynda beıanat ıaıradyldy.
Stambuldaky “Dünıä özbekleriniň birligi” merkeziniň başlygy Adem Çewigiň sözlerine görä, özbegistanly Hurşida Jurabaıewa atly zenan bu merkeze ıüz tutupdyr. Ol özüniň Özbegistanyň Milli howpsuzlyk gullugy tarapyndan Muhammed Salyhyň janyna kast etmäge taııarlanandygyny aıdypdyr. Bu hakda Adem Çewik şeıle diıdi:
—Hurşida hanym şeıle ıagdaıyň bolandygyny boıun aldy. Şeılelikde bu gezek Muhammet Salyhyň janyna kast etmäge synanyşygyň öňi alyndy. Emma şeıle ıagdaıyň ıene-de dowam etmegi mümkin. Şu wagta çenli onuň janyna kast etmäge birnäçe gezek synanyşdylar. Hatda şu ıyl Muhammet Salyhyň ıolbaşçylyk edıän Özbegistanyň Halk Hereketiniň Orsıetdäki bölüminiň lideriniň hem janyna kast etmäge synanyşyk boldy.
Häzire çenli Hurşida Jurabaıewa Özbegistanyň Milli howpsuzlyk gullugynyň işgärleri tarapyndan gynamalara sezewar edilendigini we onuň bilen bile andijanly ıene bir Gülsümaı Abdujalilowa atly gyzyň-da Milli howpsuzlyk gullugynyň basyşy astynda Muhammed Salyhyň janyna kast etmek üçin taııarlanandygyny aıtdy.
Hurşida Jurabaıewanyň sözlerine görä, onuň şu güne çenli özi we Gülsümaı barada aıdanlary umuman Milli howpsuzlyk gullugynyň basyşlary astynda aıdylan ıalan, toslama zatlar. Ony ıalan sözlemäge mejbur eden Milli howpsuzlyk gullugynyň işgärleri Hurşidany öı tussaglygynda saklap, Gülsümaı Abdujalilowa baradaky toslama waka we Muhammed Salyhyň janyna kast etmek synanyşygy boıunça düzülen plana berk ynandyrypdyrlar. Onuň bellemegine görä, Milli howpsuzlyk gullugynyň işgärleriniň arasynda özüni Gülsümaı diıip tanadan näbelli bir gyz internet arkaly Özbegistanyň Halk Hereketiniň agzalary bilen yzygiderli gatnaşykda bolupdyr.
—Ol zenan meni sorag etdi. Ol iki erkek adam bilen bile geldi. Olar meni ıurtdan çykyp gidip barıarkaň şeıle diı diıip, mejbur etdiler. Aslynda men Gülsümaı diıen gyzy tanamok—diıip, Hurşida Jurabaıewa boıun aldy.
İüze çykan jedeller
Bu resminama Gülsümaı Abdujalilowanyň ölendigi baradaky dokument hökmünde görkezilipdi.
Andijanly 32 ıaşly Gülsümaı Abdujalilowanyň Özbegistanyň Halk Hereketiniň başlygy Muhammed Salyha garşy görkezme bermäge mejbur edilendigi üçin 4-nji dekabrda agşam öz janyna kast edendigi barada ilki Özbegistanyň adam hukuklary alıansy beıanat ıaıratdy. Şol günden Gülsümaıyň şahsyıeti we onuň özüni öldürenligi ıa öldürmänligi barada jedeller başlandy.
Internet arkaly wideogepleşikde andijanly Iroda Karabaıewa atly zenan öz janyna kast etdi diıilıän Gülsümaı Abdujalilowanyň suratlarydygy aıdylan we metbugatda çap edilen suratlaryň hemmesiniň özüniňkidigini tassyklady. Şeılelikde, Gülsümaı Abdujalylowa diıilıän şahsyıet ıok bolup çykdy.
Hurşida Jurabaıewanyň sözlerine görä, Özbegistanyň Milli howpsuzlyk gullugy ony Özbegistanyň Halk Hereketiniň başlygynyň janyna kast etmek üçin peıdalanjak bolupdyr:
—Moskwa baranymdan soň, BMG-e baş pena sorap ıüz tutmalydym. Soňra garaşyp oturan ıerimde maňa bir adam jaň etmelidi. Ana, şol adam baryp, Muhammed Salyhyň janyna kast etmelidi. Men diňe şol adamy “meniň ıaly zulum gören garyndaşym” diıip, Özbegistanyň Halk Hereketiniň agzalary bilen tanyşdyrmalydym. Soňra islendik wagt Özbegistana dolanaımalydym.
Öň maşgala agzalaryna we 5 ıaşly gyzynyň janyna howp abanandygy zerarly Milli howpsuzlyk gullugynyň şertlerine razy bolandygyny aıdan Hurşida Jurabaıewa häzirem gorksa-da, bu buırugy ıerine ıetirmejekdigini aıtdy:
—Men gaty gorkdum. Uly adamlar azaba çydarlar, emma gyzym çydamaz. Ol häzirem meniň bilen däl. Häzir Milli howpsuzlyk gullugynyň islendik wagt ony ele salyp biljekdiklerinden gorkup ıaşaıaryn. Emma bu ıere gelenimden soň, maňa hak-hukuklarymy düşündirdiler. Men hakykaty dünıä ıaıratsam, Milli howpsuzlyk gullugy garyndaşlarymy ıanamazlar diıip düşündim.
Jurabaıewanyň aıdanlaryny halkara jemgyıetçiligine ıetiren “Dünıä özbekleriniň birligi” merkeziniň başlygy Adem Çewik Özbegistanda höküm sürıän režimiň şeıle jenaıatlary bes etmelidigini aıdıar.